Diari Oficial de la Generalitat Valenciana


Sumari del DOGV 6233, del 25-03-2010 (2010/3264)

RESOLUCIÓ de 9 de desembre de 2009, de la Direcció General per al Canvi Climàtic, per la qual es procedeix al canvi de titularitat de l'autorització ambiental integrada concedida a Unión Fenosa Generación, SA, a favor de Gas Natural SDG, SA, al terme municipal de Sagunt.
-------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6233

Data del DOGV
:   25-03-2010

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2010/3264


Data del document
:   09-12-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Anàlisi jurídica

 Descriptors 

:   * empresa privada

RESOLUCIÓ de 9 de desembre de 2009, de la Direcció General per al Canvi Climàtic, per la qual es procedeix al canvi de titularitat de l'autorització ambiental integrada concedida a Unión Fenosa Generación, SA, a favor de Gas Natural SDG, SA, al terme municipal de Sagunt. [2010/3264]  
Antecedents de fet  
Primer. En data 29 de juny de 2009 té entrada en el Registre General d'aquesta Conselleria un escrit en el qual la mercantil Gas Natural SDG, SA, amb CIF C11162331, informa del canvi de titularitat de la mercantil Unión Fenosa Generación, SA, a favor seu, motivat per la fusió per absorció de l'esmentada empresa, als efectes oportuns.   
Segon. En data 30 de juliol de 2009, la Conselleria de Medi Ambient, Aigua, Urbanisme i Habitatge remet un escrit a la mercantil Unión Fenosa Generación, SA, en el qual li requereix documentació necessària per a tramitar la modificació d'ofici de les autoritzacions administratives concedides per la Direcció General per al Canvi Climàtic, concretament l'autorització ambiental integrada concedida en data 22 de juliol de 2004 (003-04/AAI/CV) i l'autorització administrativa d'emissió de gasos d'efecte hivernacle concedida en data 28 de desembre de 2007 (AGEI/032/CV).   
Tercer. La documentació requerida té entrada en el Registre General d'aquesta Conselleria en data 14 d'octubre de 2009.  
Als anteriors fets s'apliquen els següents  
Fonaments de dret  
Primer. Les competències sobre medi ambient estan assignades a la Conselleria de Medi Ambient, Aigua, Urbanisme i Habitatge, de conformitat amb el que disposa el Decret 19/2009, de 3 de novembre, del president de la Generalitat, pel qual es determinen les conselleries en què s'organitza l'administració de la Generalitat i s'assignen competències a la Presidència de la Generalitat i a les conselleries amb competències executives.  
D'acord amb el que disposa l'article 19 del Decret 139/2009, de 18 de setembre del Consell, pel qual s'aprova el Reglament orgànic i funcional de la Conselleria de Medi Ambient, Aigua, Urbanisme i Habitatge, la Direcció General per al Canvi Climàtic exerceix les funcions en matèria d'estudi i prevenció dels efectes del canvi climàtic, planificació, execució i gestió dels plans de residus, control de la contaminació, intervenció administrativa ambiental d'activitats i realització de programes de formació ambiental.  
Més concretament, l'esmentat article, apartat 2, lletres d) i e) disposa la competència de la Direcció General per al Canvi Climàtic per al control sobre la qualitat de l'aire, la contaminació acústica i atmosfèrica incloent tot allò relacionat amb el comerç de drets d'emissió de gasos d'efecte hivernacle, com també en el marc de la normativa en matèria de prevenció i control integrats de la contaminació.  
Segon. D'acord amb l'article 6 de la Llei 2/2006, de 5 de maig, de prevenció de la contaminació i qualitat ambiental, per la qual es desenvolupa en l'àmbit de la Comunitat Valenciana la Llei 16/2002 de prevenció i control integrats de la contaminació, les activitats que apareixen en l'annex I de l'esmentada llei estan subjectes a autorització ambiental integrada.  
De conformitat amb el que estableix l'article 62 de la Llei 2/2006, de 5 de maig, de prevenció de la contaminació i qualitat ambiental, la transmissió de la instal·lació o activitat no exigirà nova sol·licitud d'autorització ambiental integrada, si bé sí que comportarà l'obligació per al nou titular de comunicar l'esmentada transmissió a l'òrgan que va atorgar el corresponent instrument d'intervenció ambiental.  
Tercer. L'article 4 de la Llei 1/2005, de 9 de març, per la qual es regula el règim del comerç de drets d'emissió de gasos d'efecte hivernacle, estableix el règim jurídic aplicable a instal·lacions en què es desenvolupe alguna de les activitats i genere les emissions especificades en l'annex I, les quals queden subjectes a autorització d'emissió de gasos d'efecte hivernacle.  
D'acord amb l'article 6 de la Llei 1/2005, de 9 de març, el titular ha d'informar l'òrgan competent de qualsevol projecte de canvi en el caràcter, el funcionament o la grandària de la instal·lació, com també de tot canvi que afecte la identitat o el domicili del titular. Si és procedent, a la vista de la informació remesa, l'òrgan autonòmic competent modificarà d'ofici l'autorització d'emissió de gasos d'efecte hivernacle en el termini màxim de tres mesos.  
Quart. Quant a l'obligació de resoldre, l'article 42 de la Llei 30/1992, de 26 de novembre, de règim jurídic de les administracions públiques i del procediment administratiu comú.  
Vist el que antecedeix, a proposta del Servei de Control Integrat de la Contaminació, amb el vistiplau del cap d'Àrea de Qualitat Ambiental, fent ús de les atribucions que em confereix el Reglament orgànic i funcional de la Conselleria Medi Ambient, Aigua, Urbanisme i Habitatge, resolc:  
Primer  
Estimar la sol·licitud presentada i, en conseqüència, atorgar el canvi de titularitat de les autoritzacions administratives concedides per aquesta Direcció General per al Canvi Climàtic a l'empresa Unión Fenosa Generación, SA, amb CIF A-82059833, a favor de la mercantil Gas Natural SDG, SA, amb CIF R90575152, per a la instal·lació ubicada a la carretera d'accés a la Planta IV, del polígon industrial del Port (polígon químic), a Sagunt (València), mantenint l'esmentada instal·lació els números d'autorització 003-04/AAI/CV per a l'autorització ambiental integrada i AGEI/032/CV per a l'autorització d'emissió de gasos d'efecte hivernacle, i queda subrogada en tots els drets, obligacions i condicions previstes en les autoritzacions de referència.  
Segon  
Notificar aquesta resolució a l'empresa Gas Natural SDG, SA, com també a l'Oficina Espanyola de Canvi Climàtic del Ministeri de Medi Ambient i a la resta d'organismes que s'estime pertinent.  
València, 9 de desembre de 2009.- El director general per al Canvi Climàtic: Jorge Lamparero Lázaro.